खाटू के पदयात्रियों के जत्थे शुरू, अतिक्रमण हटाने की कार्रवाई सुस्त
खाटूधाम में वार्षिक लक्खी मेले में कस्बे से होकर पदयात्रियों के जत्थे शुरू हो गए है। गुरुवार को जत्थों में भक्त हाथों में ध्वज निशान लेकर खाटू की ओर गए। प्रशासन ने खाटू यात्रियों के लिए कस्बे में बाधक अतिक्रमणों को हटाने की कार्रवाई सुस्त हो गई। गत वर्ष में जिला प्रशासन के निर्देश पर बाबा नारायणदास राजकीय सामान्य चिकित्सालय से शाहपुरा रोड, नीमकाथाना रोड, जयपुर रोड पर 100-100 मीटर का नो-पार्किंग जोन घोषित करके बोर्ड लगाए गए थे।
प्रशासन की अनदेखी एवं लापरवाही के चलते वाहन चालकों एवं थड़ी-ठेले वालों ने इस नो-पार्किंग जोन में अवैद्य पार्किंग एवं ठेले लगाने शुरू कर दिए थे। राजस्थान रोडवेज का स्थायी बस स्टैण्ड़ होने के बावजूद मुख्य तिराहे पर होटलों के बाहर से सवारियां लेने के कारण आए दिन जाम की स्थिति बन रही है। खाटू मेले में यात्रियों की सुगम राह को लेकर गत दिनों नायब तहसीलदार केदारनाथ सैनी एवं एसएचओ मंगलाराम ओला ने थड़ी-ठेले वालों से समझाइश की थी। उसके दो दिन में ही अतिक्रमण हटाने की कार्रवाई होनी थी लेकिन प्रशासन की अनदेखी एवं कार्रवाई के प्रति लापरवाही के कारण अनेक स्थानों पर दुकानदारों का सामान एवं नो-पार्किंग में वाहनों की अवैध पार्किंग बनी हुई है।
श्यामपदयात्रा रवाना
आंधी| बिरासनागांव से गुरुवार सुबह खाटूश्यामजी के लिए 14वीं पदयात्रा रवाना हुई। पूर्व सरपंच जगदीश प्रसाद पंचौली, रोशन लाल शर्मा ने बताया कि तेजाजी मंदिर में पंडित ताराचंद के निशान पूजन करने के पदयात्रा को खाटूधाम के लिए रवाना किया गया।
पदयात्रा4 को : (धौला)| कस्बेके लक्ष्मी नाथ मंदिर से शनिवार को श्याम मित्र मण्डल धौला के तत्वावधान में श्याम पदयात्रा रवाना होगी। श्याममित्र मण्डल के मातादीन कुमावत ने बताया कि पदयात्रा प्रबन्ध समिति कार्यकर्ता 4 मार्च को लक्ष्मीनाथ मंदिर से बंगला धाम के संत अन्नदाता जी महाराज के शिष्य रवाना करेंगे।
hin_Deva hin_Deva hin_Deva bho_Deva awa_Deva hin_Deva